cyanic-selkie/wikianc huggingface dataset:
রানওয়ে
ইতিহাস
১৯১৬ সালে, প্রথম বিশ্বযুদ্ধের যুদ্ধের প্রেক্ষাপটে প্রথম কংক্রিট-নির্মিত পাকা আরোহণ-অবতরণ পথ মধ্য ফ্রান্সের ক্লেরমোঁ-ফেরঁ নগরীতে নির্মিত হয়, স্থানীয় সংস্থা মিশলাঁ-কে সামরিক বিমান 'ব্রুগে এভিয়েশন' প্রস্তুত করার অনুমতি প্রদান করে।
১৯১৯ সালের জানুয়ারিতে বিমান চালনার পথিকৃৎ অরভিল রাইট "স্বতন্ত্রভাবে চিহ্নিত এবং সাবধানে অবতরণের জন্য প্রস্তুত স্থানগুলির প্রয়োজনীয়তার উপর গুরুত্বারোপ করেন, [তবে] যুক্তিসঙ্গত সমতল ভূমির পৃষ্ঠ প্রস্তুত করা একটি ব্যয়বহুল উদ্যোগ এবং [এবং] এর  রক্ষণাবেক্ষণের জন্য অবিচ্ছিন্ন ব্যয় সাপেক্ষ বিষয়।"
ঘোষিত দূরত্ব
রানওয়ে বা আরোহণ-অবতরণ পথের মাত্রা ছোট সাধারণ বিমান পরিচালিত বিমানবন্দরগুলিতে ৪৫ মিটার (৮০৪ ফুট) লম্বা এবং ৮ মিটার (২৬ ফুট) প্রস্থের থেকে পৃথক আন্তর্জাতিক বিমানবন্দরে ৫,৫০০ মিটার (১৮,০৪৫ ফুট) লম্বা এবং ৮০ মিটার (২৬২ ফুট) প্রস্থের হয়। ক্যালিফোর্নিয়ার এডওয়ার্ডস এয়ার ফোর্স বেসে বিশাল ১১,৯১৭ মি × ২৭৪ মি (৩৯,০৯৮ ফুট × ৮৯৯ ফুট) হ্রদ শয্যা রানওয়ে ১৭/৩৫ পর্যন্ত বৃহত্তম বিমানের স্থান নির্ধারণ - স্পেস শাটলের অবতরণ স্থান হিসাবে বিকশিত।
আকাশারোহণ এবং অবতরণের দূরত্বগুলি উপলব্ধ নিচের শর্তাদি ব্যবহার করে দেওয়া হয়:
একটি আরোহণ-অবতরণ পথ বা রানওয়ের বিভাগসমূহ
রানওয়ে চিহ্নিতকরণের জন্য মানদণ্ড রয়েছে
খাজুর ইউনিয়ন
খাজুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৫৭।
ভৌগোলিক অবস্থান ও আয়তন
মহাদেবপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১০৯৭২ একর বা ৪৪.৪১ বর্গকিলোমিটার। এর উত্তরে হাতুড়ে ইউনিয়ন পূর্বে মহাদেবিপুর সদর ইউনিয়ন দক্ষিণে চান্দাশ ইউনিয়ন ও পশ্চিমে নিয়ামতপুর উপজেলা। এ ইউনিয়নের পূর্ব সীমানা দিয়ে আত্রাই নদী ও পশ্চিম সীমানা বরাবর শিব নদী প্রবাহিত হয়েছে।
প্রশাসনিক এলাকা
খাজুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — খাজুর, ডাঙ্গাপাড়া, খোর্দ্দজয়পুর, মর্তুজাপুর, গোবিন্দপুর, আলিদেওনা, কুড়াপাড়া, রনাইল, বনগ্রাম, দেবীপুর, নাটুয়া পাড়া, হরিরাম নগর,  রামচন্দ্রপুর, কুঞ্জবন, হরিশচন্দ্রপুর, খোর্দ্দকালনা,  শাহাজাদপুর, জয়পুর, পারইল, দেওলী, হেলেঞ্চা, দক্ষিণ ওড়া, রাংতৈড়, কর্নতৈড়, চকশিবরামপুর, বলরামপুর,  লক্ষন পুর ও বিলমোহাম্মদ পুর ।
জনসংখ্যা
২০১১ সালের আদমশুমারি অনুযায়ী খাজুর ইউনিয়নের মোট জনসংখ্যা ছিল ৩১৮৯৭ জন, যারা ৮৩৯১ টি পরিবারে বসবাস করে, যার মধ্যে পুরুষ হল ১৫৯২৪ জন এবং নারী হল ১৫৯৭৩ জন।
শিক্ষা ও সংস্কৃতি
খাজুর ইউনিয়নের গড় সাক্ষরতা হার ৪৮.৫%। তার মধ্যে নারী শিক্ষার হার ৪৬.৬% এবং পুরুষ শিক্ষার হার ৫০.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
খাজুর ইউনিয়নের অর্থনীতি মূলত কৃষি নির্ভর।
কৈজুরী ইউনিয়ন
কৈজুরী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
কাপ্তাই বাঁধ
কাপ্তাই বাঁধ বাংলাদেশের রাঙামাটি জেলার কাপ্তাই উপজেলায় অবস্থিত ও চট্টগ্রাম থেকে উজানে কর্ণফুলি নদীর উপর নির্মিত একটি বাঁধ। কাপ্তাই হ্রদ নামে পরিচিত এটির একটি কৃত্রিম জলাধার রয়েছে যার পানি ধারণক্ষমতা । বাঁধ ও হ্রদটি নির্মাণের প্রাথমিক উদ্দেশ্য ছিল জলবিদ্যুৎ উৎপাদন করা। ১৯৬২ খ্রীস্টাব্দে এটির নির্মাণ কাজ শেষ হয়। বাঁধের সঞ্চিত পানি ব্যবহার করে কাপ্তাই পানি বিদ্যুৎ কেন্দ্রে বিদ্যুৎ উৎপাদন করা হয়। ১৯৬২ ও ১৯৮৮ সালের মধ্যে এখানে সর্বমোট  বিদ্যুৎ উৎপাদনের ক্ষমতাসম্পন্ন জেনারেটর বসানো হয়। এটি বাংলাদেশের বৃহত্তম বাঁধ ও একমাত্র জলবিদ্যুৎ কেন্দ্র।
এছাড়া এখানে ‘কাপ্তাই ৭.৪ মেগাওয়াট সোলার পিডি গ্রিড কানেকটেড বিদ্যুৎকেন্দ্র' নামে দেশের প্রথম সৌরবিদ্যুৎকেন্দ্র স্থাপিত হয়। পানিবিদ্যুৎকেন্দ্রের ভেতরে বাঁধের পাশে বিদ্যুৎ উন্নয়ন বোর্ডের এই সৌরবিদ্যুৎকেন্দ্রের অবস্থান।
ইতিহাস
১৯০৬ সালে কর্ণফুলি জলবিদুৎ প্রকল্প সম্পর্কে প্রথম চিন্তাভাবনা করা হয় এবং সে সময়ে এ লক্ষ্যে একটি সংক্ষিপ্ত প্রাথমিক সমীক্ষা চালানো হয়। ১৯২৩ সালে এ ধরনের আরেকটি সমীক্ষা চালানো হয়। ১৯৪৬ সালে, ই.এ. মুর কর্তৃক পেশকৃত প্রতিবেদনে বর্তমান বাঁধের অবস্থান থেকে ৬৫ কিমি উজানে বরকলে বাঁধ নির্মাণের প্রস্তাব করা হয়। ১৯৫০ সালে, প্রকৌশল পরামর্শক সংস্থা মার্জ রেনডাল ভ্যাটেন কাপ্তাই থেকে উজানে চিলারডাকে বাঁধ নির্মাণের প্রস্তাব করে।
১৯৫১ সালে, সরকারি প্রকৌশলীগণ কাপ্তাই থেকে ভাটিতে চিতমোরামে বাঁধ নির্মাণের প্রস্তাব করে। ১৯৫১ সালে, সেচ বিভাগের প্রধান প্রকৌশলী খাজা আজিমুদ্দিনের তত্ত্বাবধানে বাঁধ নির্মাণের স্থান হিসেবে কাপ্তাইকে নির্বাচিত করা হয়। ১৯৫৭ সালের অক্টোবরে বাঁধের নির্মাণ কাজ শুরু হয়।
নির্মাণ
তৎকালীন পাকিস্তান সরকারের আমলে ১৯৫৭ সালে কাপ্তাই বাঁধের নির্মাণ কার্য শুরু হয় ও ১৯৬২ সালে এর নির্মাণ সমাপ্ত হয়। ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট এ বাঁধটি নির্মাণ করে। সে সময় বাঁধে, পানি নির্গমন পথ, জলকপাট এবং দুটি ৪০ মেগাওয়াট উৎপাদন ক্ষমতাসম্পন্ন কাপলান টারবাইন জেনারেটর নির্মিত হয়। প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি ছাড়িয়ে যায়। এই প্রকল্পটির অর্থায়ন করে পূর্ব পাকিস্তান সরকার, মার্কিন যুক্তরাষ্ট্র এবং বিদেশী অর্থনৈতিক সহযোগিতা তহবিল।
১৯৮২ সালের আগস্টে, এখানে একটি ৫০ মেগাওয়াট বিদ্যুৎ উৎপাদন ক্ষমতাসম্পন্ন জেনারেটর স্থাপন করা হয়। ১৯৮৮ সালের অক্টোবরে, চতুর্থ এবং পঞ্চম উৎপাদক ইউনিটে ৫০ মেগাওয়াট উৎপাদন ক্ষমতাসম্পন্ন কাপলান ধরনের টারবাইন স্থাপন করা হয়; যার ফলে মোট বিদ্যুৎ উৎপাদন ক্ষমতা ২৩০ মেগাওয়াটে উন্নীত হয়।
বিবরণ
মাটি ভরাটের মাধ্যমে এই বাঁধটি নির্মিত হয়েছে। বাঁধটির দৈর্ঘ্য ও প্রশস্ত । এর ভিত্তিস্তর এবং উপরিতলের প্রশস্ততা যথাক্রমে ৪৫৭ মিটার এবং ৭.৬ মিটার। বাঁধটি সমুদ্রপৃষ্ঠের গড় উচ্চতা থেকে ৩৬ মিটার উপরে অবস্থিত। পানি নির্গমনের জন্য বাঁধের বাঁদিকে ২২৭ মিটার দীর্ঘ আলাদা নির্গমপথ রয়েছে, যা দিয়ে প্রতি সেকেন্ডে ১৬,০০০ ঘন মিটার পানি নির্গত হতে পারে। নির্গমপথে ১৬টি পরপর আলাদা দরজা যুক্ত রয়েছে, যার প্রতিটির মাপ ১২.২ মিটার × ১১.৫ মিটার।
প্রভাব
বাঁধটি নির্মাণের ফলে অঞ্চল পানিতে নিমজ্জিত হয়। কাপ্তাই এলাকার স্থায়ী উপজাতিরা এই বাঁধ নির্মাণের ফলে তারা তাদের বাড়ী-ঘর এবং চাষাবাদযোগ্য জমি হারিয়েছেন। প্রায় ১৮,০০০টি পরিবার এবং ১,০০,০০০ জন উপজাতি বাস্তুচ্যুত হতে হয়। চল্লিশ হাজারেরও অধিক চাকমা উপজাতি সম্প্রদায় প্রতিবেশী দেশ ভারতে স্থানান্তরিত হয়। জমি অধিগ্রহণের ফলে ঐ এলাকায় সৃষ্ট সংঘর্ষের অন্যতম প্রধান কারণ হিসেবে বিবেচিত হয়ে আসছে। এছাড়াও, এ বাঁধ নির্মাণজনিত কারণে জীববৈচিত্র্য ব্যাপকভাবে ধ্বংস হয়েছে। বন্যপ্রাণী এবং তাদের বসবাস উপযোগী আবাসও ক্ষতিগ্রস্ত হয়েছে।
গোত্র (হিন্দুধর্ম)
গোত্র শব্দটির অর্থ বংশ বা গোষ্ঠীকে বোঝায়। সনাতন ধর্মে গোত্র মানে একই পিতার ঔরসজাত সন্তান-সন্ততি (সমূহ) দ্বারা সৃষ্ট বংশ পরম্পরা। কিন্তু গোত্র দ্বারা কখনো কখনো অঞ্চল এবং বিশেষ চিহ্ন নির্দেশ করে (টোটেম)। বৈদিক শাস্ত্র অনুসারে, বংশের রক্ত প্রবাহিত হয় পুরুষ পরম্পরায়। সুতরাং বংশের রক্তের ধারক এবং বাহক হলো পুরুষ। সনাতন ধর্মের বংশ রক্ষার ধারায় ছিলেন প্রথম সত্য যুগের শুরুতে ব্রহ্মার মানস সন্তানদের মধ্যে অন্যতম ঋষিগণ। পরবর্তীকালে অন্যান্য ঋষির বংশ পরম্পরাও পরিলক্ষিত হয়।
এই একেকজন ঋষির বংশ পরম্পরা তাদের নামে এক একটি গোত্র হিসেবে পরিচিত লাভ করে। সে হিসেবে একই গোত্রের বংশীয়গণ পরস্পর ভাইবোন। এমনকি একই বংশের স্বজনেরা পরবর্তীকালে জীবিকা নির্বাহের প্রয়োজনে, সাধন-ভজন, পরমেশ্বর ভগবানের বাণী প্রচারের প্রয়োজনে ছড়িয়ে ছিটিয়ে পড়লে পিতার নামের সাথে গোত্র নামের গুরুত্ব প্রকাশ পায়। যেমন- কাশ্যপ মুনির বংশধরেরা নিজেদের “কাশ্যপ গোত্রস্য” বা কাশ্যপ মুনির বংশ পরিচয় দিয়ে থাকেন।
এভাবে পর্যায়ক্রমে আরও অনেক গোত্রের নাম পাওয়া যায়। সনাতন ধর্মে প্রকট আছে/অহরহ যেসব গোত্র দেখা যায় তা হলো কাশ্যপ গোত্র, ভর্দ্বাজ গোত্র, বশিষ্ট গোত্র, বৃহস্পতি গোত্র, বিশ্বামিত্র গোত্র, জাম্দগ্ন্য গোত্র, শিব গোত্র, মৌদ্গল্য গোত্র, ভার্গব গোত্র, শান্ডিল্য গোত্র, আলম্ব্যয়ন গোত্র, ধন্ন্বন্তরী গোত্র, গৌতম গোত্র, পরাশর গোত্র, সাবর্ণ গোত্র,রাম গোত্র, ইত্যাদি। একই গোত্রের লোকজনকে সম্গোত্রীয় বলা হয়। সোজা কথা এরা পরস্পর নিকট-আত্মীয়। আর অন্যান্য গোত্রের লোকজনের সাথে তারা পরস্পর আত্মীয়তার বন্ধনে আবদ্ধ এই কারণে যে, আমরা সবাই প্রপিতামহ ব্রহ্মা থেকে এসেছি যদিও আমাদের আদি পিতা-মাতা যথাক্রমে মনু ও শতরূপা।
গোত্রের প্রকারভেদ
বৈদিক শ্রৌতসূত্র অনুসারে ৩৮ টি ব্রাহ্মণ গোত্রের কথা উল্লেখ করা হয়েছে। যথা:
সমগোত্র
সমগোত্র মানে একই পিতৃবংশ। যেমন কাশ্যপ গোত্র। মুনি কশ্যপ ঋষির বংশধর। ব্রহ্মার মানস পুত্রগণের থেকে আগত প্রতিটি বংশ এক একটি গোত্র বা রক্তের ধারায় প্রবাহিত। একই গোত্র চারটি বর্ণে থাকতে দেখা যায়। কারণ, একই ঋষির সন্তানরা একেক সময়ে একেক কাজে মনোযোগী হয়ে থাকে। যে শাস্ত্র অধ্যয়ণ বা বুদ্ধিভিত্তিক (আধুনিক সমাজে যাকে বুদ্ধিজীবী বলা হয়) জীবিকা অবলম্বন করে সে ব্রাহ্মণ হিসেবে, রাজধর্ম পালনকারী ক্ষত্রিয়, ব্যবসা-বাণিজ্যে মনোযোগী হলে সে বৈশ্য আর এসব পেশাগত লোকদের সেবা করেই সন্তুষ্ট অর্জনে আগ্রহীরা শূদ্র হিসেবে পরিচিতি লাভ করে থাকে। এ গুণাবলীসমূহ কেউ জন্মে প্রাপ্ত হয় না, অর্জন করতে হয়। তাই বর্নাশ্রম সঠিক কিন্তু বর্ণপ্রথা ভুল ও মিথ্যা যা ক্ষত্রিয় ধর্ম পালনে পুরোপুরি অপারগ রাজা বল্লাল সেন তার রাজ-অপকর্ম ঢাকতে শুরু করেছেন। ধার্মিক ও পন্ডিতদের অত্যাচার করে রাজ্য থেকে বিতারিত করে। আর এটা পুরোপুরি কার্যকর করেছেন তারই পুত্র রাজা লক্ষ্মণ সেন।
সনাতন ধর্মে নিকটাত্মীয় বা সমগোত্রে বিবাহ নিষিদ্ধ। কারণ হিসেবে বৈদিক শাস্ত্রসমূহ বিশেষ করে মনুসংহিতায় বলা হচ্ছে, একই রক্তের সম্পর্কের কারো সাথে বিবাহ হলে সন্তান বিকলাঙ্গ, শারীরিক বা মানসিক প্রতিবন্ধী, মেধা ও বুদ্ধিহীন হয়। শিশু নানা রোগে জরাজীর্ণ হয়ে থাকে। তবে একান্তই প্রয়োজন হলে/ পাত্র-পাত্রী না পাওয়া গেলে ১৪ পুরুষ পেরিয়ে গেলে তখন বিবাহ করা যেতে পারে। তবে তা যথাসম্ভব এড়িয়ে চললেই ভালো।
চিকিৎসা বিজ্ঞানও এটি স্বীকার করেছে। তারা বলছেন, নিকটাত্মীয়দের মধ্যে বিয়ের পরিণামে যে সন্তান হয়, তার মধ্যে জন্মগত ত্রুটি দেখা দেয়ার ঝুঁকি অনেক বেশি। ‍”দ্য ল্যানসেট” সাময়িকীতে প্রকাশিত এক গবেষণা নিবন্ধে বিজ্ঞানীরা এ তথ্য জানিয়েছেন।
পম্পে
নিয়াস পম্পেয়াস ম্যাগনাস (সরকারী নামকরণ CN·POMPEIVS·CN·F·SEX·N·MAGNVS ; ২৯শে সেপ্টেম্বর ১০৬ বিসি – ২৮শে সেপ্টেম্বর ৪৮ বিসি) পশ্চিমা দেশগুলোতে যিনি পম্পে বা পম্পে দ্য গ্রেট, নামে পরিচিত, ছিলেন সাবেক রোমান প্রজাতন্ত্রের একজন সামরিক ও রাজনৈতিক নেতা। তিনি ধনী ইতালীয় প্রাদেশিক নেপাথ্য থেকে এসেছিলেন ও তার পিতা প্রথম তৎকালীন রোমান আভিজাত্য পরিবার প্রতিষ্ঠা করতে সক্ষম হয়েছিলেন। যুবক থাকা অবস্থাও জেনারেল হিসেবে পম্পের অসাধারণ সাফল্য তাকে সরকারি গতানুগতিক প্রক্রিয়ার বাইরে সরাসরি রাষ্ট্রপ্রতিনিধির পদ পেতে সহয়তা করেছিল। সাল্লার দ্বিতীয় গৃহযুদ্ধে তার সাফ্যলের জন্য তিনি ম্যাগনাস, দ্য গ্রেট হিসেবে সকলের কাছে পরিচিত হয়ে উঠেন। তিনি তিনবার রাষ্ট্রপতিনিধি হিসেবে নিয়োগ পেয়েছিলেন ও তিনবার বিজয় উদ্‌যাপন করেছিলেন।
৬০ খ্রিস্টপূর্বের মাঝামাঝি সময়ে তিনি মার্কাস লিসিনিয়াস ক্র্যাসুস ও জুলিয়াস সিজারের বেসরকারী সামরিক রাজনৈতিক জোটে যোগদান করেন যা প্রথম তিন ব্যক্তির সমন্বয় জোট বলে পরিচিত ছিল। সেখানে তিনি সিজারের কন্যা জুলিয়াকে বিয়ে করেন। ক্র্যাসুস ও জুলিয়ার মৃত্যুর পর পম্পে রোমান সিনেটের সংরক্ষণবাদিদের সাথে যোগদান করেন। পরবর্তীতে পম্পে ও সিজার রোমান সিনেটের নেতৃত্ত্বের প্রতিযোগিতা করেন যা গৃহযুদ্ধে রূপ নেয়। যখন পম্পে পারসালাসের যুদ্ধে পরাজিত হগন তখন তিনি মিশরে আশ্রয় গ্রহণ করেন ও সেখানেই তিনি খুন হন। তার কর্মজীবন ও পরাজয় প্রজাতন্ত্র থেকে রোমকে সাম্রাজ্যবাদ ও আধিপত্যবাদে রুপান্তরে বিশেষ ভূমিকা পালন করেছিল।
প্রারম্ভিক জীবন ও রাজনীতিতে প্রবেশ
পম্পের পিতা নিয়াস পম্পেয়াস স্ট্রাবো পিসেনামের একজন ধনী ব্যক্তি ছিলেন যিনি ইতালির প্রাদেশিক অঞ্চলে স্থানান্তরিত হওয়া প্রথমদিককার ব্যক্তিদের মধ্যে অন্যতম। পম্পেয়াস স্ট্রাবো ঐতহ্যগতভাবে কারসাস সম্মান, ১০৪ খ্রিস্টপূর্বে বিচারক, ৯২ খ্রিস্টপূর্বে প্রাচীন রোমের ম্যাজিসট্রেট, ৮৯ খ্রিস্টপূর্বে দূত হিসেবে নির্বাচিত হন এবং লোভ, রাজনৈতিক ও ব্যবসায়িক দিক দিয়ে পরিচিত হয়ে উঠেন। তার সামরিক নির্মমতার জন্যও তিনি মাঝে মাঝে সমালোচিত হয়েছিলেন। মারিয়ান-সাল্লার যুদ্ধের সময় তিনি সাল্লার ঐতিহ্যগত আশাবাদীদেরকে সমর্থন করেছিলেন।
তিনি ৮৭ খ্রিস্টপূর্বে মারিয়ানার রোম অবরোধের সময় মৃত্যুবরণ করেন। তার মৃত্যু সম্পর্কে কয়েকটি কারণ প্রচোলিত। প্রচলিত মতানুসারে তিনি হয় রোগে আক্রান্ত হয়ে, বা বিদ্যুৎপৃষ্ট হয়ে অথবা দুটিতেই মৃত্যুবরণ করেন। তার মৃতদেহ মবদের দ্বারা শবাধার থেকে টেনে উঠানো হয়েছিল। তার ২০ বছর বয়সী পুত্র পম্পে তার সম্পত্তি, রাজনৈতিক ধারা, ও তার পিতার বাহিনীর আনুগত্য উত্তরাধিকারসূত্রে পান। পম্পের রোমার মূর্তি ইতালির মিলানে অবস্থিত। মূর্তিটি ১৬২৭ সালে গ্যালাজো অ্যার্কোনাটি দ্বারা রোম থেকে স্থানান্তর করা হয়েছিল।
পম্পে তার পিতার অধীনে দুবছর সামরিক বাহিনীতে কাজ কজ করেছিলেন ও ইতালীয়দের বিরুদ্ধে মার্সিক সোস্যাল যুদ্ধের শেষ পর্যায়ে অংশগ্রহণ করেছিলেন। তিনি রোমে ফিরে আসেন ও লুটতরাজের অভিযোগে অভিযুক্ত হন: বিচারকের মেয়ে অ্যান্টিসটিয়াকে বিয়ে করে তিনি বিচারের হাত থেকে রক্ষা পান। পরবর্তী কয়েকবছর মারিয়ানরা ইতালি দখলে রেখেছিল। যখন সাল্লা মিথ্রিডেটের বিরুদ্ধে একটি ক্যাম্পেইন থেকে ৮৩ খ্রিস্টপূর্বে ফিরে আসেন তখন পম্পে পিসেনীয় কয়েকটি গোত্রকে সংগঠিত করে সাল্লার পক্ষে ও মারিয়ানার নিয়াস পাপিরিয়াস কার্বোর বিরুদ্ধে প্রচারণা শুরু করেন।
সাল্লা ও তার মিত্ররা মারিয়ানাদের রোম ও ইতালি থেকে বিতাড়িত করেন: রোমের প্রধান ডিক্টেটর হিসেবে সাল্লা অভিষিক্ত হন ও তিনি যুবক পাম্পের আত্মবিশ্বাসে খুশি হন। তিনি পাম্পেকে তার সেনাপতি হিসেবে নিয়োগ করেন ও তার পালিত কন্যা এমিলিয়া কাউড়াকে বিবাহের প্রস্তাব দেন। কাউড়া তখন বিবাহিত, গর্ভবতী ছিলেন ও তার স্বামীকে তালাক দিয়েছিলেন। পম্পে তার প্রথম স্ত্রী অ্যান্টিসটিয়াকে তালাক দেন ও কাউড়াকে বিয়ে করেন। যদিও সন্তান জন্মের সময় কাউড়া মৃত্যুবরণ করেন তবুও পম্পের আনুগত্য ও অসাধারণ কর্মজীবন এটি নিশ্চিত করেছে।
অষ্টাদশ মহাশক্তিপীঠ
থাম্ব|কোলহাপুর অম্বামাতা অষ্টাদশ মহা শক্তিপীঠ শাক্ত মতে, দেবী সতীর ১০৮ টি দেহখণ্ড পৃথিবীর বুকে পড়েছিল। পীঠ নির্ণয় তন্ত্র মতে, এদের মধ্যে ৫১ টি মূল শক্তিপীঠ । আদি শঙ্করাচার্য পরিব্রাজনের সময়ে ১৮ টি শক্তিপীঠ ভ্রমণ করেছিলেন। তিনি এগুলোকে মহা শক্তিপীঠ হিসেবে আখ্যায়িত করেন।
বারাহী তন্ত্রে শক্তিপীঠ অধ্যায়ে ছাব্বিশটা শক্তিপীঠ এর মধ্যে এদের ধ্যানমন্ত্র ও পূজাপদ্ধতি পাওয়া যায় ।
অষ্টাদশ মহাশক্তিপীঠ স্তোত্র
আলমপুরে জোগুলাম্বা শ্রীশৈলে ভ্রমরাম্বিকা। কোল্হাপুরে মহালক্ষ্মী মুহুর্যে একবীরা॥ ২ ॥
উজ্জয়িন্যাং মহাকালী পীঠিকায়াং পুরুহূতিকা। ওঢ্যায়াং গিরিজাদেবী মাণিক্যাং দক্ষবাটিকে॥ ৩ ॥
হরিক্ষেত্রে কামরূপী প্রয়াগে মাধবেশ্বরী। জ্বালায়াং বৈষ্ণবীদেবী গয়া মঙ্গলগৌরিকা॥ ৪ ॥
বারণাস্যাং বিশালাক্ষি কাশ্মীরেষু সরস্বতী। অষ্টাদশ সুপীঠানি যোগিনামপি দুর্লভম্॥ ৫ ॥
সায়ংকালে পঠেন্নিত্যং সর্বশত্রুবিনাশনম্। সর্বরোগহরং দিব্যং সর্বসম্পদকরং শুভম্॥ ৬ ॥"
শক্তিপীঠসমূহের তালিকা
আদি শঙ্কর লিখিত অষ্টাদশ মহাশক্তিপীঠ স্তোত্রম এ মহাশক্তিপীঠ বলে উল্লেখিত ১৮ শক্তিপীঠের তালিকা নিম্নরূপ:
লঙ্কায়াং শঙ্করীদেবী
শ্রীলঙ্কায় অবস্থিত শক্তিপীঠ যার অধিষ্ঠাত্রী দেবী শঙ্করী । ইনি রাবণ কর্তৃক উপাসিতা। রামায়ণ অনুসারে দেবী পার্বতী শিবের কাছে একটি রাজভবন চেয়েছিলেন। শিব বারংবার তাঁকে বাধা দিলেও অবশেষে তা দিতে স্বীকার করেন। বিশ্বকর্মা লঙ্কায় একটি স্বর্ণমণ্ডিত মহল তৈরী করেন। শিব ও পার্বতীর গৃহপ্রবেশের পৌরহিত্য করেন রাবণ। বিনিময়ে রাবণ তাঁদের কাছ থেকে রাজভবন দাবী করেন। দেবী আশীর্বাদ রূপে তা দান করেন। কিন্ত রাবণের অনুরোধে তিনি শঙ্করী রূপে অবস্থান করেন।
কামাক্ষী কাঞ্চীকাপুরে
আদি শঙ্করাচার্য প্রতিষ্ঠিত চারটি আশ্রম এর অন্যতম কাঞ্চীপুরম। কামাক্ষীআম্মান শ্রীকুলের দেবী। কামাক্ষী ধনুক, পঞ্চবাণ, পাশ ও অঙ্কুশধারিনী। পাশ মায়ার প্রতীক, অঙ্কুশ মোক্ষের, পঞ্চবাণ পঞ্চ ইন্দ্রিয়ের প্রতীক এবং ইক্ষুধনু মনের প্রতীক।
প্রদ্যুম্নে শৃঙ্খলাদেবী
মনে করা হয় দেবীর অবস্থান পশ্চিমবঙ্গের হুগলী জেলার পাণ্ডুয়ায় । এখানে সতীর উদর পড়েছিল।
চামুণ্ডী ক্রৌঞ্চপট্টনে
শ্রী চামুন্ডেশ্বরী মন্দির মাইসুরু থেকে প্রায় 13 কিমি দূরে, যা ভারতের কর্ণাটক রাজ্যের একটি বিশিষ্ট শহর। এটি একটি উগ্র স্বরূপ । দেবী অষ্টভুজা এবং তিনি মহিষকে মর্দন করছেন।
আলমপুরে জোগুলাম্বা
জোগুলাম্বা শক্তিপীঠ তেলেঙ্গানা রাজ্যের তুঙ্গভদ্রা নদীর তীরে আলমপুর শহরে অবস্থিত। দেবীর নাম জগুলাম্বা বা যোগুলাম্বা । দেবীর ভৈরব হলেন বালব্রহ্মেশ্বর। এখানে সতীর দাঁত পড়েছিল বলে মনে করা হয় । এটি অষ্টাদশ মহাশক্তিপীঠ এর অন্তর্ভুক্ত ।
শ্রীশৈলে ভ্রমরাম্বিকা
দেবী ভ্রমরাম্বা শক্তিপীঠ এবং মল্লিকার্জুন জ্যোতির্লিঙ্গ উভয়ই অন্ধ্রপ্রদেশ রাজ্যের কুরনুল জেলার পাহাড়ে অবস্থিত। 'মা ভ্রমরাম্বা মন্দির' শ্রীশৈলামে প্রতিষ্ঠিত, যা মা সতীর পবিত্র ৫১টি শক্তিপীঠের মধ্যে একটি। এখানে মাতা সতীর জরায়ু পতিত হয়েছিল বলে ধারণা করা হয়। এখানে মাকে ভ্রমরম্বিকা বা ভ্রমরম্বা দেবী নামে পূজা করা হয় যিনি আসলে মা ভ্রামরী। ভগবান শিব 'শম্বরানন্দ ভৈরব' রূপে তাঁর সাথে উপবিষ্ট আছেন যিনি মল্লিকার্জুন নামেও পরিচিত।
কোল্হাপুরে মহালক্ষ্মী
মহালক্ষ্মী এখানে চন্ডীতে প্রাধানিক রহস্যে বর্ণিত দেবী। তিনি মহারাষ্ট্রে অম্বাবাঈ নামেও পরিচিতা। 'লক্ষ্মীবিজয়' এবং 'করবীরক্ষেত্রমাহাত্ম্য' গ্রন্থ থেকে জানা যায় যে, অতি প্রাচীন কালে 'কোলাসুর' নামে এক অসুর ভয়ানক শক্তির অধিকারী ছিলেন। তিনি ছিলেন দেবী ভক্ত।  তিনি দেবতাদের কাছেও অজেয় ছিলেন এবং ঋষিদের অনেক কষ্ট দিতেন। অবশেষে যে সমস্ত দেবতা তাঁকে ভয় পেয়েছিলেন তারা মহাবিষ্ণুর শরণাপন্ন হলেন। তিনি ইতিমধ্যে একটি বর পেয়েছিলেন যে নারীশক্তি ছাড়া তাকে কেউ হত্যা করতে পারবে না। তাই ভগবান বিষ্ণু তার নিজের শক্তিকে নারীরূপে প্রকাশ করেছিলেন এবং তিনি হলেন মহালক্ষ্মী। সিংহের উপর চড়ে মহাদেবী করবীর নগরে পৌঁছেন এবং সেখানে কোলাসুর নামক এক অসুরের সাথে তার প্রচণ্ড যুদ্ধ হয়। শেষ পর্যন্ত, দেবী এই অসুরকে হত্যা করে তাকে মোক্ষ প্রদান করেন।
মৃত্যুর আগে অসুর দেবীর আশ্রয়ে আসেন, তাই দেবী তাকে বর চাইতে বললেন। তিনি বললেন- 'এই অঞ্চল আমার নাম করুক।' ভগবতী 'তথাস্তু' বললেন এবং তাঁর জীবন ভগবতীতে লীন হয়ে গেল। দেবতারা খুশি হলেন। পালিত হলো বিশাল বিজয় উৎসব। দেবতারা বারবার দেবীর স্তব করলেন। সেই থেকে সেই দেবী এই স্থানে প্রতিষ্ঠিত হয় এবং 'করবীর ক্ষেত্র'-এর নামও হয় 'কোলাপুর' নামে খ্যাত হল।
মুহুর্যে একবীরা
একবীরা হলেন চতুর্ভুজা ভদ্রকালী। দেবী রেণুকা নামেও পরিচিত । মহারাষ্ট্রের করলা গুহাতে অবস্থিত মন্দির।
উজ্জয়িন্যাং মহাকালী
ইনি দেবী হরসিদ্ধি দেবী। বলা হয় এই শক্তিপীঠ কে স্বয়ং শিব জাগ্রত করেছেন। দেবীর ভৈরব লম্বকর্ণ বা মহাকালেশ্বর জ্যোতির্লিঙ্গ। এখানে দেবী সতীর ওষ্ঠ পতিত হয়েছিল। পুণ্যসলিলা শিপ্রা নদীর তীরে এখানকার ভৈরব পাহাড়ে  মহাদেব এখানে ‘মহাকাল’ নামে পূজিত হন। তাঁর মন্দিরের সন্নিকটেই রয়েছে রুদ্রসাগর সায়র। সেই সায়রের তীরে রয়েছে দেবী মহাকালীর পীঠমন্দির।
পীঠিকায়াং পুরুহূতিকা
ধ্যানমন্ত্র অনুসারে দেবী পুরুহুতিকা চতুর্ভুজা । তাঁর চার হাতে আছে কুঠার, বীজ ভর্তি থলি,পদ্ম এবং অমৃত কলস । দেবীর মন্দির পিথাপুরম, অন্ধ্রপ্রদেশ এর অবস্থান। ডান হাতের কুঠার ও বীজের থলি বামাচার ও বাম হাতের পদ্ম ও কলস দক্ষিণাচারের প্রতীক ।
ওঢ্যায়াং গিরিজাদেবী
জাজপুরে অবস্থিত মন্দির। ইনি বিরজা নামেও পরিচিতা। ধ্যানমন্ত্র অনুসারে তিনি মস্তকে গণেশ, শিশ্ন, যোনি এবং নাগ ধারণ করেন। তিনি ডান হাতে ত্রিশূল ধারণ করেছেন যা মহিষের বক্ষস্থল বিদীর্ণ করেছে। মহিষের বক্ষস্থল থেকে বিগলিত রক্তধারা মাটিতে পড়ছে।  তিনি বামপদ  দিয়ে মহিষকে মর্দন করছেন।
মাণিক্যাং দক্ষবাটিকে
গোদাবরী তবে অবস্থিতা দেবী মণিকাম্বা । পীঠ নির্ণয় তন্ত্র মতে দেবী সতীর বাম গাল গোদাবরী তটে পতিত হয়েছিল। দেবীর হলেন বিশ্বমাতৃকা ত ভৈরব দণ্ডপাণি। গণ্ডো গোদাবরীতীরে বিশ্বেশী বিশ্বমাতৃকা দণ্ডপাণি ভৈরবস্তু । ৪০। বামগণ্ডেতু রাকিনী । ভৈরবে বৎসনাভস্ত তত্র সিদ্ধিনসংশয়ঃ ।।
হরিক্ষেত্রে কামরূপী
কামরূপী হলেন কামাখ্যা দেবী। এটি অসমের গৌহাটি তে অবস্থিত। ভক্তরা বিশ্বাস করেন যে, নীলাচল পর্বতে ভগবতী সতীর যোনি (গর্ভ) পতিত হয়েছিল এবং সেই যোনি (গর্ভ) এক মহিলার রূপ ধারণ করেছিলেন যাকে দেবী কামাখ্যা বলা হয়। য়োনি (মাতৃগর্ভ) হল সেই জায়গা যেখানে ভ্রুণকে ৯ মাস ধরে লালন-পালন করা হয় এবং সেখান থেকেই শিশুটি এই পৃথিবীতে জন্মগ্রহণ করে এবং এটি বিশ্ব সৃষ্টির কারণ বলে মনে করা হয়। ভক্তরা এখানে বিশ্বমাতা দেবী সতীর পতিত যোনি (গর্ভ) পূজা করতে আসেন যা দেবী কামাখ্যা রূপে রয়েছে এবং সেই দেবী সতীর গর্ভকে বিশ্ব সৃষ্টি ও লালন-পালনের কারণ হিসাবে পূজা করে। যেভাবে মানব মায়ের যোনি (গর্ভ) থেকে একটি শিশুর উদ্ভব হয়, ঠিক একইভাবে কামাখ্যা দেবী সতীর যোনি (গর্ভ) থেকে বিশ্বজগতের উদ্ভব হয়েছে।
প্রয়াগে মাধবেশ্বরী
প্রয়াগ বা এলাহাবাদ এ অবস্থিত ললিতা শক্তিপীঠ যার অপর নাম মাধবেশ্বরী শক্তিপীঠ। এটি তিনটি খন্ডে অবস্থিত। এখানে সতীর আঙুল পড়েছিল।
জ্বালায়াং বৈষ্ণবীদেবী
হিমাচল প্রদেশ এর জ্বালামুখী বা অম্বিকা দেবী মন্দির। দেবী এখানে অগ্নিরূপা। এটি কাশ্মীরের বৈষ্ণোদেবী নয় । দেবী চতুর্ভুজা রক্তবর্ণা। তাঁর চার হাতে আছে বাণ,পাশ,বর ও অভয় মুদ্রা ।
গয়া মঙ্গলগৌরিকা
দেবীর মন্দির বিহারের গয়াতে অবস্থিত। দেবী মঙ্গলগৌরী চতুর্ভুজা, সিংহবাহিনী । তাঁর চার হাতে আছে জপমালা, ত্রিশূল, বরমুদ্রা ও কমণ্ডলু ।
বারণাস্যাং বিশালাক্ষী
বিশালাক্ষী শব্দের অর্থ "তিনি(স্ত্রী) যাঁর বড় চোখ আছে"), (দেবী পার্বতী /গৌরীর একটি রূপ) ভারতের উত্তর প্রদেশের বারাণসীতে গঙ্গার তীরে মীর ঘাটে । এটিকে সাধারণত একটি শক্তিপীঠ হিসেবে গণ্য করা হয়, হিন্দু দেবী মাকে উৎসর্গ করা সবচেয়ে পবিত্র মন্দির। এটি অষ্টাদশ মহাশক্তিপীঠ এর অন্তর্ভুক্ত। এখানে দেবীর কান সহ কুণ্ডল পতিত হয়েছিল।
কাশ্মীরেষু সরস্বতী
ধ্যানমন্ত্র অনুযায়ী শারদা দেবী হলেন ছয়টি হাতবিশিষ্টা সিংহবাহিনী । শারদা যিনি সমস্ত প্রাপ্তি প্রদান করেন। তার তিনটি চোখ,একটি পূর্ণিমার মত উজ্জ্বল মুখ; তার ছয়টি উজ্জ্বল হাতে একটি বর্শা(শক্তি অস্ত্র), একটি ধনুক, তীর, একটি ঘণ্টা, অমৃতের একটি পাত্র; এবং একটি রত্নখচিত কলস। শারদা, শৈলে অবস্থিতা হাস্যরতা দেবী, তিনি হলেন ত্রিলোকজননী, সূর্য ও আগুনের চোখ এবং ছয়টি হাত সহ সর্বশক্তিমান রূপ। ভগবতীকে নমস্কার যা সাধকদের ভক্তি দ্বারা অর্জিত হয়। সিংহাসনে অধিষ্ঠিত শারদা শীঘ্রই কাঙ্ক্ষিত ফলদায়ক কল্যাণ পূর্ণ করুক!
শামসুল হক (মেঘালয়ের রাজনীতিবিদ)
শামসুল হক (শামসুল হক) ছিলেন একজন ভারতীয় বাঙালি রাজনীতিবিদ। তিনি মেঘালয় বিধানসভার মহেন্দ্রগঞ্জ আসনের প্রথম বিধায়ক ছিলেন।
জীবন
হক মেঘালয়ের গারো পাহাড়ের মাঝেরচর গ্রামে এক বাঙালি মুসলিম পরিবারে জন্মগ্রহণ করেন। স্বতন্ত্র প্রার্থী হওয়া সত্ত্বেও, তিনি রাজ্যের প্রথম নির্বাচনে ভারতীয় জাতীয় কংগ্রেসের খেলারাম বর্মনকে পরাজিত করেন, এইভাবে দক্ষিণ পশ্চিম গারো পাহাড় জেলার মহেন্দ্রগঞ্জ নির্বাচনী এলাকায় একটি আসন জিতেছিলেন। হকের অবদানের মধ্যে মহেন্দ্রগঞ্জের বিদ্যুতায়নের দাবি ছিল। ১৯৭৪ সালের ১৪ জুলাই সীমান্ত নিরাপত্তা বাহিনী মাঝেরচর ও আশপাশের গ্রামে নৃশংসতা চালায়। হক তার ভোটারদের রক্ষা করার চেষ্টা করেছিলেন কিন্তু বর্ডার সিকিউরিটি ফোর্স তাকে অপহরণ করে তাদের নিকটবর্তী চেকপয়েন্টে আটকে রাখে। পরদিন স্থানীয় পুলিশ হককে মুক্ত করতে সক্ষম হয়।
তিনি ১৯৭৮ এবং ১৯৮৩ মেঘালয় বিধানসভা নির্বাচনেও অংশগ্রহণ করেছিলেন কিন্তু উভয় নির্বাচনেই দ্বিতীয় স্থানে ছিলেন।
স্বপ্নীল পাতিল
স্বপ্নীল প্রকাশ পাতিল (स्वप्नील पाटील; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। স্বপ্নীল পাতিল ডানহাতি ব্যাটসম্যান ও উইকেট-রক্ষক হিসেবে সংযুক্ত আরব আমিরাত ক্রিকেট দলে খেলছেন।
খেলোয়াড়ী জীবন
২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন।
ক্রিকেট বিশ্বকাপ
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে।
১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়।
জুনদ আল আকসা
জুনদ আল আকসা বা লিওয়া আল আকসা হল একটি সুন্নি জিহাদি সংগঠন, যা সিরীয় গৃহযুদ্ধের সময় সিরিয়ায় সক্রিয় ছিল। এটি পূর্বে সারায়াত আল কুদস নামে পরিচিত ছিল এবং এটি আল-নুসরা ফ্রন্টের একটি সাবইউনিট হিসেবে আবু আবদুল আজিজ আল-কাতারি কর্তৃক প্রতিষ্ঠিত হয়। তবে পরে গোষ্ঠীটি স্বাধীন হয়ে ওঠে। কারণ আন নুসরা তখন খুব দ্রুত বেড়ে উঠছিল এবং ইসলামিক স্টেট অফ ইরাক অ্যান্ড দ্য লেভান্টের সাথে লড়াইয়ে লিপ্ত ছিল। ২০১৬ সালের ২০ সেপ্টেম্বর মার্কিন পররাষ্ট্র দপ্তর জুনদ আল আকসাকে জঙ্গি সংগঠন হিসাবে মনোনীত করে।
২০১৬ সালের অক্টোবরে গ্রুপটি পুনরায় আন নুসরা ফ্রন্টে যোগ দেয় এবং তখন এটির নাম জাবহাতু ফাতাহ আল-শাম (JFS) রাখা হয়। ২০১৭ সালের ২৩ জানুয়ারি JFS ঘোষণা করে যে, জুনদ আল আকসা এখন থেকে জাবহাতু ফাতাহ আল শামের অংশ নয়। ২০১৭  সালের ফেব্রুয়ারির মাসে জুনদ আল আকসার কিছু ইউনিট নবগঠিত তাহরির আল শামে যোগ দেয়। ফলে অন্যরা এটি প্রত্যাখ্যান করে লিওয়া আল আকসা নামে একটি নতুন গ্রুপ গঠন করে এবং অন্যান্য বিদ্রোহীদের কাছ থেকে উত্তর হামা এবং দক্ষিণ ইদলিবের অনেক শহর দখল করে।
এই হামলার পর তাহরির আল-শাম লিওয়া আল আকসার বিরুদ্ধে একটি সামরিক অভিযান শুরু করে এবং তাদের এ কথা বলে অভিযুক্ত করে যে, তারা আইএসের সহযোগী। তাহরির আল শামের সাথে তীব্র সংঘর্ষের পর পরাজিত হয়ে ২০১৭ সালের ফেব্রুয়ারি মাসে প্রায় ২,১০০ জন লিওয়া আল আকসার সদস্য ইদলিব প্রদেশ ছেড় রাক্কা প্রদেশে আইএসে যোগদান করে।
নিলি জেলা
নিলি (এছাড়াও লাইলি নামেও পরিচিত) (ফার্সি ভাষা: نیلی) আফগানিস্তানের দায়কুন্দি প্রদেশের একটি অন্যতম জেলা। জেলাটির প্রধান শহরের নাম হচ্ছে নিলি, যেটি অবশ্য দায়কুন্দি প্রদেশের রাজধানী হিসেবে সেবা প্রদান করে থাকে। একটি নুড়ি পাথরের বিমানের নির্মিত পথের সাথে শহরটিতে একটি ছোট বিমানবন্দর (হেলিপোর্ট) রয়েছে এবং একটি বাণিজ্যিক রেডিও স্টেশন রয়েছে। শীতকালে আবহাওয়া খুবই তীব্র ঠান্ডা অনুভুত হয় এবং রাস্তাগুলি জরাজীর্ণ হওয়ায় চলাচলের জন্য খুবই কঠিন হয়ে পড়ে।
পরিলেখ
জেলা পরিলেখ:
১ কোর (পাকিস্তান)
১ কোর হচ্ছে পাকিস্তান সেনাবাহিনীর একটি কোর (কয়েকটি ডিভিশন মিলে তৈরি একটি কোর)। এই কোরটি ১৯৫৭ সালে তৈরি করা হয়।
ইতিহাস
১৯৪৭ সালে ব্রিটিশ ভারতীয় সেনাবাহিনীর বিভাজনের পর পাকিস্তান সেনাবাহিনী খুব সামান্য সৈনিক এবং কর্মকর্তা নিয়ে গঠিত হয়েছিলো, ছিলো মাত্র পাঁচটি ডিভিশন (পূর্ব পাকিস্তানে একটি সহ মোট ছ'টি) এবং সেনাবাহিনীর মোট সদস্যসংখ্যা তখন মাত্র পঞ্চাশ হাজার জনের চেয়ে কিছু বেশি ছিলো। স্বাধীন পাকিস্তান রাষ্ট্রের প্রথম সেনাপ্রধান ব্রিটিশ জেনারেল স্যার ফ্র্যাঙ্ক মেসার্ভি পাকিস্তান সেনাবাহিনী র পুনর্গঠনের জন্য অনেক চিন্তাভাবনা করতে থাকেন যে কীভাবে সমগ্র পাকিস্তানের সেনাবাহিনীকে সম্প্রসারণ করা যায়; তিনি ভারতীয় সেনাবাহিনীর সঙ্গে ভবিষ্যৎ যুদ্ধের আশঙ্কা করছিলেন এবং সেজন্য পাকিস্তান সেনাবাহিনীর ৭ম, ৮ম, ৯ম, ১০ম এবং ১২তম ডিভিশনের (পশ্চিম পাকিস্তান) লোকবল বাড়ানোর কাজে মনোযোগ দিয়েছিলেন, পদাতিক রেজিমেন্ট সহ গোলন্দাজ, সাঁজোয়া এবং অন্যান্য আর্মস/সার্ভিসেসের জন্য জেনারেল মেসার্ভি অনেক নতুন রিক্রুট নেওয়ার ঘোষণা দেন, সেই সাথে পাকিস্তান মিলিটারি একাডেমীতে শুরু হয়ে যায় স্বাধীন পাকিস্তানের ক্যাডেট প্রশিক্ষণ।
১৯৫১ সালে জেনারেল আইয়ুব খান পাকিস্তান সেনাবাহিনীর প্রধান হিসেবে দায়িত্বভার গ্রহণ করলে পাকিস্তান সেনাবাহিনীর জন্য ফিল্ড কোর বানানোর চিন্তা করেন যদিও পাকিস্তান সেনাবাহিনীর তখনো সত্যিকারের মত বড় ধরনের লোকবল তৈরি হয়নি; আইয়ুব পঞ্চাশের দশক জুড়ে পাকিস্তান সেনাবাহিনীতে নতুন নতুন ডিভিশন বানাতে থাকেন এবং ১৯৫৭ সালে ১৫তম পদাতিক ডিভিশন, ৮ম পদাতিক ডিভিশন এবং ১ম সাঁজোয়া ডিভিশন (পাকিস্তান সেনাবাহিনীর প্রথম পূর্ণাঙ্গ সাঁজোয়া ডিভিশন) নিয়ে তৈরি হয় ১ কোর এবং লেফটেন্যান্ট জেনারেল আজম খান কোর অধিনায়কের পদে বসেন। ১৯৬৫ সালের পাক-ভারত যুদ্ধে এই কোর অনেক ভালো দক্ষতা দেখায় লেঃ জেনারেল বখতিয়ার রানার অধীনে এবং ১৯৭১ সালের যুদ্ধে এই কোর ছিলো লেঃ জেনারেল এরশাদ আহমেদ খানের অধীনে। কোরটির সদর-দপ্তর প্রথমে পাঞ্জাব প্রদেশে ছিলো, পরে আজাদ-কাশ্মীর প্রদেশে স্থানান্তরিত হয়।
চন্দ্রবর্মণ
চন্দ্রবর্মণ (খ্রিস্টীয় চতুর্থ শতাব্দী) ছিলেন পুষ্করণা রাজ্যের একজন রাজা। এই রাজ্যটি অধুনা পশ্চিমবঙ্গের বাঁকুড়া জেলার অন্তর্গত ভূখণ্ডে অবস্থিত ছিল। গুপ্ত সাম্রাজ্যের উত্থানের অব্যবহিত পূর্বে এই রাজ্যটি স্থাপিত হয়েছিল এবং এটি পূর্ববঙ্গের (অধুনা বাংলাদেশ) সমতট রাজ্যের পশ্চিমে অবস্থিত ছিল।
চন্দ্রবর্মণ ছিলেন রাজা সিংহবর্মণের পুত্র। তাঁর রাজ্য পূর্ব দিকে অধুনা বাংলাদেশের ফরিদপুর জেলা পর্যন্ত বিস্তৃত ছিল। ৩১৫ খ্রিস্টাব্দে চন্দ্রবর্মণ প্রাচীন চন্দ্রদ্বীপের সমুদ্রবন্দর ও শাসনকেন্দ্র নব্যাবকাশিকার অঞ্চল জয় করে ৩০ ফুট উঁচু একটি মাটির দুর্গ (“কোট”) নির্মাণ করেন। এই দুর্গপ্রাচীরের দৈর্ঘ্য পূর্ব-পশ্চিমে ছিল ৪.৪৫ কিলোমিটার ও উত্তর-দক্ষিণে ছিল ৩ কিলোমিটার। দুর্গটি পরিচিত ছিল “চন্দ্রবর্মণ কোট” নামে এবং দুর্গপ্রাচীরের রক্ষকদের বলা হত “কোটপাল”। অধুনা বাংলাদেশের গোপালগঞ্জ জেলার অন্তর্গত কোটালীপাড়া শহরটির নামের উৎপত্তি ঘটে এই “কোট” বা “কোটপালে”র নামানুসারে।
গুপ্ত সম্রাট সমুদ্রগুপ্তের এলাহাবাদ প্রশস্তি অনুযায়ী, সমুদ্রগুপ্ত চন্দ্রবর্মণকে পরাজিত করেছিলেন এবং তারপরেই এই অঞ্চল গুপ্ত সাম্রাজ্যের অন্তর্ভুক্ত হয়েছিল:
""(এল. ২১.)- (সমুদ্রগুপ্ত,) যিনি রাজকীয় ক্ষমতার প্রাচুর্যে ভূষিত ছিলেন[। সেই ক্ষমতা] বৃদ্ধি পেয়েছিল রুদ্রদেব, মতিল, নাগদত্ত, চন্দ্রবর্মণ, গণপতিনাগ, নাগসেন, অচ্যুতনন্দিন্, বলবর্মণ ও আর্যাবর্তের অন্য অনেক রাজার [রাজ্য] তীব্র আক্রমণে ধ্বংস করে; যিনি অরণ্যরাজ্যসমূহের সকল রাজন্যবর্গকে নিজ দাসে পরিণত করেছিলেন।""
- এলাহাবাদ প্রশস্তি, সমুদ্রগুপ্তের লিপি
অপরপক্ষে মালোয়ার মন্দসাউরে প্রাপ্ত শিলালিপিতেও চন্দ্রবর্মণের নাম পাওয়া যায়।
চন্দ্রবর্মণের পরাজয় বাংলায় গুপ্ত সার্বভৌমত্বের পথ সুগম করে।
ফজল-উর-রেহমান
শেখ ফজল-উর-রেহমান (فضل الرحمان (کرکٹ کھ; জন্ম: ১১ জুন, ১৯৩৫) তৎকালীন ব্রিটিশ ভারতের অমৃতসর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর ও পাঞ্জাব দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ফজল-উর-রেহমান।
খেলোয়াড়ী জীবন
১৯৫১-৫২ মৌসুম থেকে ১৯৬১-৬২ মৌসুম পর্যন্ত ফজল-উর-রেহমানের প্রথম-শ্রেণীর খেলোয়াড়ী জীবন চলমান ছিল। পাকিস্তানের ক্রিকেটের সূচনালগ্নে অন্যতম টেস্ট ক্রিকেটার ছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফজল-উর-রেহমান। ১৩ মার্চ, ১৯৫৮ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
লাহোরের ইসলামিয়া কলেজে পড়াশুনো করেছিলেন ফজল-উর-রেহমান। ক্রিকেট খেলা থেকে অবসর গ্রহণের পর ইসলাম শিক্ষা বিষয়ে স্নাতকোত্তর ডিগ্রীধারী হন। ধর্মপ্রাণ মুসল্লী হিসেবে সাপ্তাহিক বয়ান দিয়ে থাকেন।
সপ্তপদী (চলচ্চিত্র)
সপ্তপদী ১৯৬১ সালে তারাশংকর বন্দোপাধ্যায়ের কাহিনী অবলম্বনে তৈরি একটি জনপ্রিয় বাংলা সিনেমা । এই সিনেমাটির মুখ্য ভূমিকায় অভিনয় করেছিলেন উত্তম কুমার, সুচিত্রা সেন, তরুণ কুমার, ছবি বিশ্বাস প্রমুখ ।সিনেমাটি পরিচালনা করেছেন বিখ্যাত চলচ্চিত্র পরিচালক অজয় কর।
সপ্তপদী ছবির গান অনেক জনপ্রিয় হয় সে সময়। এই ছবির সংগীত  পরিচালক ছিলেন  সুরকার হেমন্ত মুখোপাধ্যায় ।এই ছবির   এই পথ যদি না শেষ হয় গানটি আজও প্রবল ভাবে মানুষের মন ছুয়ে যায়।
কাকভুশুন্ডি
হিন্দু শাস্ত্র মতে কাকভুশুন্ডি (কাকভুশন্ডি অথবা কাকভুষুন্ডি) রামায়ণেই বর্ণিত একটি কাক যে পূর্বজন্মে রাম-ভক্ত ব্রাহ্মণ ছিল। সে লোমশ ঋষির অভিশাপে কাক হয়ে গেছিল। সে প্রথম ব্যক্তি ছিল যে রামেযণর বর্ণনা করে ছিল।
প্রাথমিক জীবন এবং শিক্ষা
হিন্দু ধর্মগ্রন্থ অনুসারে, কাকভূশুণ্ডী অযোধ্যা শহরের ব্রাহ্মণ পরিবারে জন্মগ্রহণ করেছিলেন। তিনি একজন বিদ্বান পণ্ডিত ছিলেন এবং বিভিন্ন শাস্ত্র ও গ্রন্থে সুপণ্ডিত ছিলেন। তিনি ভগবান রামের প্রতি তাঁর ভক্তির জন্যও পরিচিত ছিলেন এবং তাঁর বেশিরভাগ সময় অধ্যয়ন এবং ঐশ্বরিক ধ্যানে ব্যয় করেছিলেন।
ভগবান রামের শিষ্য
কাকভূশুন্ডির ভক্তি ও জ্ঞান ভগবান রামের দৃষ্টি আকর্ষণ করেছিল, যিনি তাকে তাঁর শিষ্য করেছিলেন। কাকভূশুণ্ডী বহু বছর ধরে ভগবান রামের সান্নিধ্যে কাটিয়েছেন, তাঁর কাছ থেকে শিক্ষা নিয়েছেন এবং তাঁর সেবা করেছেন। কথিত আছে যে কাকভূশুন্ডি সেই কয়েকজন লোকের মধ্যে একজন যারা ভগবান রামের প্রকৃত পরিচয় জানতেন এবং তিনি প্রায়শই অন্যান্য শিষ্যদের সাথে তার জ্ঞান ভাগ করে নিতেন।
গরুড়ের শিক্ষক
ভগবান রামের নশ্বর জগৎ থেকে বিদায়ের পর, কাকভূশুণ্ডি তার আধ্যাত্মিক যাত্রা চালিয়ে যান এবং গরুড়ের শিক্ষক হন। গরুড় তখন একজন তরুণ পাখি ছিলেন এবং কাকভূশুণ্ডি তাকে ধর্ম, যোগ এবং ভক্তির নীতি শিখিয়েছিলেন। গরুড় একজন প্রখর শিক্ষানবিশ ছিলেন এবং কাকভূশুণ্ডীর নির্দেশনায় তিনি ভগবান বিষ্ণুর একজন শক্তিশালী ও অনুগত পর্বতে পরিণত হন।
জীবন ও শিক্ষা
কাকভূশুণ্ডী তার পূর্বের জীবনে একটি কাক ছিল বলে মনে করা হয়, এই কারণেই তার নাম রাখা হয়েছিল কাকভূশুণ্ডি, যার অর্থ কাক-ঋষি। পৌরাণিক বিবরণ অনুসারে, কাকভূশুণ্ডী ভগবান রামের ভক্ত ছিলেন এবং তাঁর সামনে রামায়ণের পুরো গল্পটি উন্মোচিত হতে দেখেছিলেন। তিনি একজন পণ্ডিত ঋষি ছিলেন এবং বিখ্যাত বই "কাকভুশুণ্ডি রামায়ণ" লেখার কৃতিত্ব পেয়েছেন যা ভগবান রামের যাত্রা এবং শিক্ষাকে একটি অনন্য শৈলীতে বর্ণনা করে।
ভগবান রামের যুগের পর, কাকভূশুণ্ডি তার আধ্যাত্মিক যাত্রা অব্যাহত রেখেছিলেন এবং মহাভারত এবং ভগবান কৃষ্ণের জীবনের সমগ্র কাহিনী প্রত্যক্ষ করেছিলেন বলে কথিত আছে। তিনি ভগবান কৃষ্ণের সাথে সাক্ষাত করেছিলেন এবং তাঁর শিক্ষা গ্রহণ করেছিলেন বলে বিশ্বাস করা হয়, যা তিনি পরে তাঁর নিজের আধ্যাত্মিক দর্শনে অন্তর্ভুক্ত করেছিলেন। তাঁর শিক্ষাগুলি আধ্যাত্মিক জ্ঞানের পথ হিসাবে আত্ম-উপলব্ধি এবং বস্তুবাদী আকাঙ্ক্ষা থেকে বিচ্ছিন্নতার গুরুত্বের উপর জোর দেয়।
হিন্দু পৌরাণিক কাহিনীতে, কাকভূশুণ্ডীকে আটটি চিরঞ্জীব বা অমরদের একজন হিসাবে বিবেচনা করা হয়, যারা এখনও পৃথিবীতে বসবাস করছেন বলে বিশ্বাস করা হয়। বলা হয় যে তিনি হিমালয়ে বসবাস করেন এবং আধ্যাত্মিক অন্বেষকদের শেখাতে থাকেন যারা তার সাথে পথ অতিক্রম করার জন্য যথেষ্ট ভাগ্যবান।
গুরুত্ব
রামায়ণে কাকভূশুণ্ডির গুরুত্ব তার অতীত, বর্তমান এবং ভবিষ্যৎ সম্পর্কে বিশাল জ্ঞানের মধ্যে নিহিত। বলা হয় যে তিনি ভবিষ্যতের ভবিষ্যদ্বাণী করতে পারতেন এবং ভবিষ্যতে ঘটবে এমন ঘটনা সম্পর্কে তার জ্ঞান ছিল। তিনি তার বুদ্ধি এবং বুদ্ধিমত্তার জন্যও পরিচিত ছিলেন এবং জীবনের প্রতি একটি অনন্য দৃষ্টিভঙ্গি ছিল।
কাকভূশুণ্ডীর চরিত্রটিও তাৎপর্যপূর্ণ কারণ তিনি ভগবান রামের নির্বাসনের সময় উপস্থিত ছিলেন এবং তাঁর যাত্রা প্রত্যক্ষ করেছিলেন। তার উপস্থিতি মহাকাব্যে একটি আকর্ষণীয় দৃষ্টিভঙ্গি যোগ করে এবং ঋষি বাল্মীকির সাথে তার কথোপকথন গল্পের মূল্যবান অন্তর্দৃষ্টি প্রদান করে।
উত্তরাধিকার
কাকভূশুণ্ডির উত্তরাধিকার রামায়ণের মধ্য দিয়ে বেঁচে আছে। তাকে তার বিশাল জ্ঞান এবং মহাকাব্যে তার অবদানের জন্য স্মরণ করা হয়। তাঁর চরিত্র ভারতীয় সাহিত্যে অনেক গল্প ও নাটককে অনুপ্রাণিত করেছে এবং তাঁর প্রজ্ঞা ও বুদ্ধিমত্তা অনেকের জন্য অনুপ্রেরণার উৎস।
কাকাভূশুন্ডির শিক্ষা বহু শতাব্দী ধরে অনেক আধ্যাত্মিক অন্বেষণকারীদের জন্য অনুপ্রেরণার উৎস। তাঁর "কাকভূশুণ্ডি রামায়ণ" বইটি হিন্দু সাহিত্যে একটি মাস্টারপিস হিসাবে বিবেচিত এবং এখনও ব্যাপকভাবে পঠিত এবং সম্মানিত। তাঁর শিক্ষাগুলি অদ্বৈত বেদান্ত এবং ভক্তি যোগ সহ হিন্দু দর্শনের বিভিন্ন সম্প্রদায় এবং বিদ্যালয়গুলিকেও প্রভাবিত করেছে।
জনপ্রিয় সংস্কৃতিতে, কাকভূশুণ্ডীকে বিভিন্ন টেলিভিশন শো, চলচ্চিত্র এবং নাটকে চিত্রিত করা হয়েছে। তাকে প্রায়শই একজন জ্ঞানী বৃদ্ধ ঋষি হিসাবে চিত্রিত করা হয় যিনি নায়ককে তার জ্ঞান প্রদান করেন এবং তাদের আধ্যাত্মিক যাত্রায় সহায়তা করেন।
বহিঃসংযোগ
• Kakabhushundi Katha (https://www.youtube.com/watch?v=Ix5a5tx5YKg) • Kakabhushundi story in English (https://www.hindujagruti.org/hinduism/kakabhushundi.html) • Hindu mythology - Garuda •Kakabhushundi in Puranic Encyclopedia •Kakabhushundi on Hinduwebsite.com. •"Kakabhushundi Ramayan" - https://archive.org/details/in.ernet.dli.2015.48392 •"The Immortal Eight: Chiranjivins of Hindu
শ্রৌত
শ্রৌত একটি সংস্কৃত শব্দ যার অর্থ "শ্রুতির অন্তর্গত", অর্থাৎ হিন্দুধর্মের বেদের উপর ভিত্তি করে যেকোনো কিছু। এটি গ্রন্থ, অনুষ্ঠান বা শ্রুতির সাথে যুক্ত ব্যক্তির জন্য বিশেষণ ও উপসর্গ। উদাহরণস্বরূপ, শব্দটি ব্রাহ্মণদের বোঝায় যারা গ্রন্থের শ্রুতিতে বিশেষ পারদর্শী, এবং আধুনিক সময়ে শ্রৌত ব্রাহ্মণ ঐতিহ্য কেরালা ও উপকূলীয় অন্ধ্র প্রদেশ এ দেখা যায়।
ব্যুৎপত্তি ও অর্থ
সংস্কৃত শব্দ শ্রৌত শ্রুতিতে নিহিত (যা শোনা যায়, হিন্দুধর্মের শাস্ত্রের উল্লেখ করে)। জনসন বলে, শ্রৌত একটি বিশেষণ যা শ্রুতি সম্পর্কিত যখন একটি পাঠ্য, আচার অনুশীলন বা ব্যক্তির জন্য প্রয়োগ করা হয়। ক্লস্টারমেয়ার বলে যে উপসর্গটির অর্থ "শ্রুতির অন্তর্গত", এবং শ্রুতির সাথে সম্পর্কিত অনুষ্ঠান ও গ্রন্থগুলি অন্তর্ভুক্ত করে। শব্দটি কখনও কখনও পণ্ডিত সাহিত্যে শ্রৌতা বানান হয়।
ইতিহাস
ভারতীয় ধর্মের মাধ্যমে ছড়িয়ে, সমরকন্দ থেকে জাপান পর্যন্ত এশিয়া জুড়ে হোম ঐতিহ্য পাওয়া যায়, ৩০০০ বছরের ইতিহাসে। হোম, তার সমস্ত এশিয়ান বৈচিত্র্যে, আনুষ্ঠানিক অনুষ্ঠান যা আগুনে খাদ্য সরবরাহ করে এবং শেষ পর্যন্ত বৈদিক ধর্ম থেকে এসেছে। ঐতিহ্য ভারতীয় ধর্মে গড়ে ওঠা আগুন এবং রান্না করা খাবার (পাক-যজ্ঞ) -এর জন্য একটি আচারগত সারগ্রাহ্যতাকে প্রতিফলিত করে এবং বেদের ব্রাহ্মণ স্তরগুলি এর প্রাচীনতম টিকে থাকা দলিল।
ভারতীয় প্রেক্ষাপটে যজ্ঞ বা বৈদিক অগ্নি বলি আচার, প্রাথমিক শ্রুতি (বৈদিক) আচারের স্বতন্ত্র বৈশিষ্ট্য হয়ে ওঠে। শ্রৌত অনুষ্ঠান হল এক প্রকার কৌতূহল যেখানে আগুনের আচারের মাধ্যমে একজন বলিদান দেবতাদের কাছে কিছু প্রস্তাব করে এবং বলি প্রদানকারী কিছু প্রত্যাশা করে। বৈদিক রীতিতে ভোজ্য বা পানীয় কিছু, যেমন দুধ, স্পষ্ট মাখন, দই, চাল, বার্লি, একটি প্রাণী, বা মূল্যবান কিছু, যা অগ্নি পুরোহিতদের সহায়তায় দেবতাদের কাছে দেওয়া হয়েছিল, তার বলি উৎসর্গের অন্তর্ভুক্ত ছিল।  এই বৈদিক ঐতিহ্য শ্রৌত (শ্রুতি-ভিত্তিক) ও স্মার্ত (স্মৃতি-ভিত্তিক) -এ বিভক্ত।
মাইক্রো উইটজেল বলেছেন, শ্রৌত আচারগুলি অধ্যয়নের সক্রিয় ক্ষেত্র ও অসম্পূর্ণভাবে বোঝা যায়।
শ্রৌতা "অগ্নি অনুশীলন" অনুশীলনগুলি বিভিন্ন বৌদ্ধ ও জৈন ঐতিহ্য দ্বারা অনুলিপি করা হয়েছিল, ফিলিস গ্রানফ বলেছেন, তাদের গ্রন্থগুলি হিন্দু ঐতিহ্যের "আচারগত সারগ্রাহীতা" ব্যবহার করে, যদিও মধ্যযুগীয় সময়ে পরিবর্তিত বৈচিত্র্যের সাথে।  হোম-রীতির বৈদিক বলিদান অনুষ্ঠান, মুসাশি বাচিকাওয়া বলে, মহাযান বৌদ্ধধর্মে শোষিত হয়েছিল এবং তিব্বত, চীন ও জাপানের কিছু বৌদ্ধ ঐতিহ্যে হোম আচার অনুষ্ঠান চলতে থাকে।
পাঠ্য
শ্রৌতসূত্রগুলি শ্রুতির উপর ভিত্তি করে আচার সম্পর্কিত সূত্র। কল্প (বেদাঙ্গ) সূত্রের প্রথম সংস্করণগুলি সম্ভবত খ্রিস্টপূর্ব ষষ্ঠ শতাব্দীতে রচিত হয়েছিল, যা বেদের ব্রাহ্মণ স্তর রচিত হওয়ার প্রায় একই সময়ে শুরু হয়েছিল এবং বেশিরভাগ আনুষ্ঠানিক সূত্র প্রায় ৩০০ খ্রিস্টপূর্বাব্দে সম্পন্ন হয়েছিল। তারা হিন্দু ঐতিহ্যে বিখ্যাত বৈদিক ঋষিদের উপর আরোপিত। এই গ্রন্থগুলি প্রবচনাত্মক (সূত্রধর্মী) সূত্র শৈলীতে রচিত, এবং সেইজন্য যেকোনো অনুষ্ঠানের জন্য বিস্তারিত সারগ্রন্থ বা হ্যান্ডবুকের পরিবর্তে শ্রেণীবিন্যাস বা অস্পষ্ট পথপঁজি (গাইডবই)।
শ্রৌতসূত্রগুলি স্মৃতির উপর ভিত্তি করে স্মার্তসূত্র থেকে আলাদা (যা স্মরণ করা হয়, ঐতিহ্য)। প্রাচীন বৈদিক ও বৈদিক-পরবর্তী সাহিত্যে স্মার্তসূত্রগুলি সাধারণত গৃহ্যসূত্র (গৃহকর্তার উত্তরণের অনুশীলন) এবং সমায়কারিকাসূত্রকে বোঝায় (নিজের জীবন এবং অন্যের সাথে সম্পর্কের দায়িত্বের সাথে জীবনযাপন করার সঠিক উপায়, ধর্মশাস্ত্র)।
শ্রৌতসূত্র
শ্রৌতসূত্র সংস্কৃত সূত্র সাহিত্যের মূল অংশের একটি অংশ।তাদের বিষয়ের মধ্যে রয়েছে মহান আচার -অনুষ্ঠানে আরতি কর্পাসের ব্যবহার সংক্রান্ত নির্দেশাবলী এবং এই প্রধান বৈদিক অনুষ্ঠানের সঠিক সম্পাদন, বেদের ব্রাহ্মণ স্তরে পাওয়া একইরকম, কিন্তু আরো সুশৃঙ্খলভাবে উপস্থাপন করা হয়েছেবিস্তারিত পদ্ধতি।
"বৈদিক যজ্ঞের সংজ্ঞা যজ্ঞ, ত্যাগ, এমন একটি কাজ যার দ্বারা আমরা দেবতাদের উদ্দেশ্যে কিছু আত্মসমর্পণ করি। এই ধরনের কাজটি অবশ্যই একটি পবিত্র কর্তৃপক্ষের (আগম) উপর নির্ভর করতে হবে, এবং মানুষের মুক্তির জন্য কাজ করতে হবে (সরিওর্থ)। উপহারের প্রকৃতি কম গুরুত্বপূর্ণ।এটি হতে পারে কেক (পুরোনাস), ডাল (কারু), মিশ্র দুধ (সামনায়ে), একটি প্রাণী (পাউ), সোম-উদ্ভিদের রস (সোম) ইত্যাদি; না, মাখন, ময়দা এবং দুধের ক্ষুদ্রতম নৈবেদ্য কুরবানীর উদ্দেশ্যে পরিবেশন করা যেতে পারে। — অপস্তম্ব যজ্ঞ পরিভাষা-সূত্র ১.১, অনুবাদক: এম ধামমনি।"
বৌধায়ন শ্রৌতসূত্র সম্ভবত শ্রৌতসূত্র ঘরানার প্রাচীনতম পাঠ্য এবং এর পরিশিষ্টে পরিভাষাসূত্র (সংজ্ঞা, শব্দকোষ বিভাগ) অন্তর্ভুক্ত রয়েছে। অন্যান্য গ্রন্থ যেমন আদি আপস্তম্ব শ্রৌতসূত্র এবং পরে রচিত কাত্যায়ন পরিভাষা-সূত্র বিভাগ দিয়ে শুরু হয়। শুলবাসুত্রাস বা সুলভাসুত্রাস শ্রৌতসূত্র এ পরিশিষ্ট আছে এবং বেদী (বৈদিক বেদী) জন্য জ্যামিতি নির্মাণের গাণিতিক পদ্ধতি সঙ্গে মোকাবিলা। সংস্কৃত সুলবা শব্দের অর্থ "কর্ড", এবং এই লেখাগুলি হল "কর্ডের নিয়ম"। কিম প্লফকার বলেন, আধুনিক গাণিতিক পরিভাষায় যাকে বলা হয় "সমতল পরিসংখ্যানের রূপান্তর সংরক্ষণ এলাকা", যা জ্যামিতিক সূত্র এবং ধ্রুবক বর্ণনা করে। ইতিহাসের মাধ্যমে পাঁচটি সুলবাসসূত্র টিকে আছে, যার মধ্যে সবচেয়ে প্রাচীন টিকে আছে সম্ভবত বৌধায়ন সুলবাসসূত্র (৮০০-৫০০ খ্রিস্টপূর্বাব্দ), যখন কাত্যায়নের একটি কালানুক্রমিকভাবে সবচেয়ে ছোট (প্রায় ৩০০ খ্রিস্টপূর্বাব্দ) হতে পারে।
আচার অনুষ্ঠান
শ্রৌত আচার এবং অনুষ্ঠানগুলি বেদের ব্রাহ্মণ স্তরে পাওয়া যায়। এর মধ্যে রয়েছে অগ্নি, পূর্ণিমা, অমাবস্যা, সোমা, পশু বলি, সেইসাথে বৈদিক সময়ে ঋতুভিত্তিক নৈবেদ্য। ব্রাহ্মণ গ্রন্থে এই আচার এবং অনুষ্ঠানগুলি মিশ্র এবং অনুসরণ করা কঠিন। বেদাঙ্গ কল্প-সূত্রগুলিতে আচার পদ্ধতির একটি পরিষ্কার বিবরণ প্রকাশিত হয়েছে।
বার্দের মতে, বৈদিক অনুষ্ঠানগুলি "শ্রৌতা এবং গুহ্য রীতিতে বিভক্ত" হতে পারে। জনসাধারণের আনুষ্ঠানিকতা সম্পর্কিত শ্রৌত অনুষ্ঠানগুলি শ্রৌতসূত্রগুলিতে প্রেরণ করা হয়েছিল, যখন বেশিরভাগ বৈদিক আচার অনুষ্ঠান এবং গৃহস্থালীর অনুষ্ঠান সম্পর্কিত গৌহ্যসূত্রগুলিতে অন্তর্ভুক্ত করা হয়েছিল (আক্ষরিকভাবে, ঘরোয়া; লাউকিকা বা জনপ্রিয়ও বলা হয়, .লুবিন বলে)। যাইহোক, গুহ্যসূত্রগুলি সময়ের সাথে সাথে অনেক নতুন অ-শ্রৌত অনুষ্ঠান যোগ করেছে। শ্রৌতসূত্রগুলি সাধারণত বড় ব্যয়বহুল পাবলিক অনুষ্ঠানে মনোনিবেশ করে, যখন গ্রহসূত্রগুলি গৃহকর্তাদের উপর মনোনিবেশ করে এবং সন্তানের জন্ম, বিবাহ, ত্যাগ এবং শ্মশানের মতো সংস্কৃতি (উত্তরণের অনুষ্ঠান)।
শ্রৌতসূত্রের অনুষ্ঠানগুলি সাধারণত বিস্তৃত হয় এবং একাধিক পুরোহিতের সেবার প্রয়োজন হয়, যখন গ্রহসূত্রের অনুষ্ঠান হিন্দু ঐতিহ্যে কোনও পুরোহিতের সাহায্য ছাড়াই বা ছাড়াই করা যেতে পারে।
পশু বনাম নিরামিষ বলি উৎসর্গ
শ্রৌত আচার জটিলতা বিভিন্ন। শ্রৌত অনুষ্ঠানের প্রথম ধাপ ছিল বেদী তৈরি করা, তারপর আগুনের দীক্ষা, হবির-যজ্ঞ পাঠের পর, তারপর দুধ বা তরল পানীয় আগুনে নিক্ষেপ করা, তারপর মন্ত্রসহ প্রার্থনা করা।
আরো জটিল শ্রৌত অনুষ্ঠানগুলি ছিল চাঁদের চক্র (দর্শনাপূর্ণমাস) এবং মৌসুমী আচারের উপর ভিত্তি করে। চন্দ্রচক্র শ্রৌত যজ্ঞে কোন পশুবলি ছিল না, মন্ত্রপাঠ সহ দেবতাদের কাছে নৈবেদ্য হিসাবে একটি পুরোদশা (গোল শস্যের পিঠা) ও ঘি (স্পষ্ট মাখন) দেওয়া হয়েছিল।
ঊষা গ্রোভার বলছেন, নিরামিষ উৎসর্গের সঙ্গে পশু বলি প্রতিস্থাপনের বিষয়ে আলোচনা, যজুর্বেদের শতপথ ব্রাহ্মণের ১.২.৩ ধারায় দেখা যায়। এই বিভাগ, গ্রোভার বলে, শ্রৌত অনুষ্ঠানের সময় দেবতাদের দেওয়া সামগ্রীতে প্রগতিশীল পরিবর্তন উপস্থাপন করে।  গ্রোভার যোগ করেন, পরিবর্তনটি অহিংসা (অহিংসার নীতি) সম্পর্কিত হতে পারে, অথবা নিছক গবাদি পশুর সংখ্যা বা বলির পশুর সহজলভ্যতার অভাব। যাইহোক, গ্রোভারের মতে, প্রাচীন পাঠ্য থেকে বোঝা যায় যে "পশু বলি দেওয়া হয়েছিল", এবং নৈবেদ্য "সবজি, শস্য, দুধ এবং ঘি" হয়ে গিয়েছিল। প্রাচীন বৈদিক গ্রন্থে এই দৃষ্টিভঙ্গি শুরু করা হয়েছিল যে সবজি নৈবেদ্য পশু উৎসর্গের মতোই কার্যকরী ছিল, কিছু বলিদানের জন্য, ম্যাক্স মুলার এবং অন্যান্যরা ভাগ করেছিলেন।
প্রত্যাখ্যান
অ্যালেক্সিস স্যান্ডারসনের মতে, শ্রৌত অনুষ্ঠানগুলি পঞ্চম থেকে ত্রয়োদশ শতাব্দীতে হ্রাস পায়। এই সময়টাতে শ্রৌত বলি থেকে দাতব্য অনুদান যেমন গরু দেওয়া, জমি দেওয়া, মন্দির ও সাতরানী (খাওয়ানোর ঘর) তৈরির জন্য দান প্রদান, এবং ধর্মীয় অনুষ্ঠানের অংশ হিসাবে জলের ট্যাঙ্ক দেওয়া হয়েছে।
সমসাময়িক অনুশীলন
সর্বাধিক শ্রৌত আচার আধুনিক যুগে সম্পাদিত হয় না, এবং যেগুলি হয়, সেগুলি বিরল। কিছু শ্রৌত ঐতিহ্য পণ্ডিতদের দ্বারা পর্যবেক্ষণ ও অধ্যয়ন করা হয়েছে, যেমন অন্ধ্রপ্রদেশের গ্রামাঞ্চলে এবং ভারত ও নেপালের অন্যত্র। উপকূলীয় অন্ধ্রের শ্রৌত ঐতিহ্য ডেভিড নিপে রিপোর্ট করেছেন, এবং 1975 সালে ফ্রিটস স্টাল কেরালায় একটি বিস্তৃত শ্রৌতা অনুষ্ঠানের ভিডিও রেকর্ড করেছিলেন। অ্যাক্সেল মাইকেলসের মতে, আধুনিক হিন্দু ও বৌদ্ধ প্রেক্ষাপটে পাওয়া হোম বলির আচারগুলি বৈদিক শ্রৌত অনুষ্ঠানের সহজ সংস্করণ হিসাবে বিকশিত হয়েছে।
নিপ গ্রামীণ অন্ধ্র থেকে শ্রৌতা চর্চা নিয়ে একটি বই প্রকাশ করেছে।শ্রুতা আচার পদ্ধতি, নিপ বলে, "এটি বর্ধিত পদ্ধতি, এই অর্থে যে, সাধারণ ঘরোয়া রুটিনকে ত্যাগকারী এবং তার স্ত্রীর ধর্মীয় শক্তির চেয়ে অনেক বেশি চাহিদা দ্বারা প্রতিস্থাপিত করা হয়েছে," এবং এটি পরিবারের বাড়ানোর মাধ্যমে শুরু করা হয়েছে। একক অগ্নি গৃহ্য ব্যবস্থায় তিনটি অগ্নি -শ্রৌত ব্যবস্থা। যে সম্প্রদায়টি পরবর্তী প্রজন্মকে শ্রৌতা ঐতিহ্য শেখানো অব্যাহত রাখে তারাও স্মার্ত ঐতিহ্য শেখায়, পছন্দটি তরুণদের উপর ছেড়ে দেওয়া হয়। অন্ধের ঐতিহ্য হতে পারে, নিপ বলে, প্রাচীন আপস্তাম্ব শ্রৌত এবং গৃহ্যসূত্রের মূল। অন্ধ্রের ঐতিহ্য অনুসারে, একজন অগ্নিহোত্র নৈবেদ্য এবং দ্বি-সাপ্তাহিক দারা পূর্ণমাস নৈবেদ্য দুবার দৈনন্দিন রুটিন প্রতিষ্ঠা করার পর, একজন সহজ সোমাঅনুষ্ঠান করার জন্য যোগ্য। অগ্নিসোমের পরে, কেউ আরও বিস্তৃত সোম আচার এবং অগ্নিকায়নের অনুষ্ঠান করার যোগ্য।
শ্রৌত ব্রাহ্মণগণ গ্রন্থের শ্রুতি সংস্থা অনুসারে আচার -অনুষ্ঠান পরিচালনায় পারদর্শী, স্মার্ট ব্রাহ্মণের বিপরীতে, স্মৃতিগ্রন্থ অনুসারে আচার -অনুষ্ঠান পরিচালনার জন্য পরিচিত।
প্রাচীনকাল থেকে হিন্দু ধর্মের শ্রৌত অনুষ্ঠানে মহিলাদের মন্ত্র পাঠ করার পরামর্শ দিয়েছেন মেরি ম্যাকগি, স্টেফানি জেমিসন, ক্যাথরিন ইয়াং এবং লরি প্যাটনের মতো বেশ কয়েকজন পণ্ডিত।
নিষ্ক্রিয় অনুশীলন
অশ্বমেধ ও রাজসূয় আর চর্চা করা হয় না। সন্দেহ আছে যে, পুরুষমেধ, মানব বলি, কখনও সম্পাদিত হয়েছিল।
প্রভাব
রবার্ট বেল্লা বলেন, শ্রৌত অনুষ্ঠানগুলি জটিল ও ব্যয়বহুল ছিল এবং "আমাদের ভুলে যাওয়া উচিত নয় যে অনুষ্ঠানগুলি রাজকীয়তা ও আভিজাত্যের জন্য তৈরি করা হয়েছিল"। বেল্লা যোগ করে, একজন ব্রাহ্মণ বিস্তৃত শ্রৌত অনুষ্ঠানের পৃষ্ঠপোষকতা ও ব্যয় বহন করার জন্য খুব ধনী হতে হবে। প্রাচীনকালে, খ্রিস্টীয় ১ম সহস্রাব্দের মাঝামাঝি সময়ে, রাজকীয় অভিষেকের মতো অনুষ্ঠানগুলি শ্রৌত অনুষ্ঠানের পৃষ্ঠপোষকতা করেছিল এবং তারপরে মন্দির এবং পরোপকারী কর্মের মতো বিকল্প অনুষ্ঠানগুলি রাজকীয়তার সাথে আরও জনপ্রিয় হয়ে ওঠে।
ব্রায়ান স্মিথ বলছেন, উপনিষদগুলি ছিল শ্রৌত-ধাঁচের সামাজিক আচার-অনুষ্ঠানের ধ্বংসের দিকে আন্দোলন এবং বিশ্বব্যাপী এই আচারগুলি প্রতিনিধিত্ব করে। উপনিষদিক মতবাদ চূড়ান্ত নয়, বৈদিক আচার -আচরণের ধ্বংস ছিল। খ্রিস্টপূর্ব ১ম সহস্রাব্দে ভারতীয় ধর্মগুলির উপর এটি একটি স্থায়ী প্রভাব ফেলেছিল, কেবল বেদান্ত এবং হিন্দু দর্শনের অন্যান্য বিদ্যালয়ের ক্ষেত্রেই নয়, বরং বৌদ্ধ এবং জৈনের প্রভাবের ক্ষেত্রেওপ্রাচীন ভারতীয় সমাজের রাজকীয় শ্রেণী।
"উপনিষদে, কেউ হয়তো বেদবাদের সমাপ্তির সাক্ষী হতে পারে, এর চূড়ান্ততার অর্থে নয় বরং এর ধ্বংসের অর্থে। প্রোটো-বেদান্তিক দৃষ্টিভঙ্গিতে, সাদৃশ্যের উপর ভিত্তি করে মহাবিশ্ব এবং আচারের ক্রম ভেঙে পড়েছে, এবং পরিচয়ের উপর ভিত্তি করে একটি খুব ভিন্ন কনফিগারেশন আবির্ভূত হয়েছে। উপনিষদিক মনীষা, কেউ হয়তো বলতে পারেন, শ্রেণিবিন্যাসের সাদৃশ্য দ্বারা নিয়ন্ত্রিত, পাশাপাশি পদ্ধতির ঢাকনা উড়িয়ে দিয়েছেন। চূড়ান্ত পরিচয়ের মনীষিক দর্শনের প্রণয়ন - যুক্তিযুক্তভাবে বৈদিক ধর্মের ইঙ্গিত এবং বিশ্বের নতুন পদ্ধতিগত দৃষ্টিভঙ্গি ও এর মৌলিক নীতির মধ্যে সংস্কার-আদর্শগত শ্রেণিবিন্যাসের বাইরে জন্ম হয়েছিল বৈদিক সামাজিক জীবনের পরিকল্পনা ও বিশ্বের জীবনের প্রতিপাদক হিসেবে প্রাতিষ্ঠানিক রূপ লাভ করে।"
সময়ের সাথে সাথে, প্রাচীন ভারতের পণ্ডিতরা উপনিষদ রচনা করেন, যেমন প্রানগ্নিহোত্র উপনিষদ, যা বাইরের আচার থেকে আত্ম-জ্ঞান এবং মানুষের অভ্যন্তরীণ আচারের দিকে মনোনিবেশ করেছিল। প্রানগ্নিহোত্র হল, হেনক বোদেউইটজ, অভ্যন্তরীণ প্রত্যক্ষ ব্যক্তিগত আচার যা বহিরাগত পাবলিক অগ্নিহোত্র রীতি (শ্রৌত অনুষ্ঠান) প্রতিস্থাপন করে।
এই বিবর্তন দেবের (দেবতাদের) বৈদিক ধারণার উপর নির্ভর করে যার দ্বারা দেহের ভেতরের ইন্দ্রিয়গুলি বোঝায় এবং মানব দেহ হল ব্রাহ্মণের মন্দির, অধিবিদ্যাগত অপরিবর্তনীয় বাস্তবতা। এই নীতিটি অনেক উপনিষদে পাওয়া যায়, যার মধ্যে রয়েছে প্রানগ্নিহোত্র উপনিষদ, বৃহদারণ্যক উপনিষদ বিভাগ ২.২, কৌষীতকি উপনিষদ বিভাগ ১.৪ এবং ২.১-২.৫, প্রশ্ন উপনিষদ অধ্যায় ২,   এবং অন্যান্য। এই ধারণাটি অন্যান্য ক্ষুদ্র উপনিষদ যেমন প্রাচীন ব্রহ্ম উপনিষদ দ্বারাও পাওয়া যায় এবং বিকশিত হয় যা মানুষের দেহকে "ব্রহ্মের ঐশ্বরিক শহর" বলে বর্ণনা করে।
বোদেউইটজ বলে যে এটি প্রাচীন ভারতীয় চিন্তাধারার মঞ্চকে প্রতিফলিত করে যেখানে "আত্ম বা ব্যক্তি সম্পূর্ণরূপে কেন্দ্রীয় হয়ে উঠেছিল, আত্ম বা আত্মা সর্বোচ্চ নীতি বা ঈশ্বরের প্রকাশ হিসাবে"। এই বিবর্তন আধ্যাত্মিক রীতিতে বাহ্যিক থেকে অভ্যন্তরীণ, জনসাধারণের কর্মক্ষমতা থেকে শ্রুত-মত আচার-অনুষ্ঠানের মাধ্যমে আত্ম-পরিদর্শনের মাধ্যমে চিন্তার কর্মক্ষমতা, প্রকৃতির দেবতা থেকে দেবতাদের মধ্যে পরিবর্তনকে চিহ্নিত করেছে।
শ্রৌত অগ্নিহোত্র ত্যাগ এইভাবে প্রাণ-অগ্নিহোত্র ত্যাগ ধারণায় বিকশিত হয়। হেসটারম্যান প্রানগ্নিহোত্র ত্যাগকে বর্ণনা করেন যেখানে অনুশীলনকারী খাদ্য এবং তার নিজের দেহকে মন্দির হিসাবে কোরবানী করেন, কোন বাইরের সাহায্য বা পারস্পরিকতা ছাড়াই, এবং এই আচারটি হিন্দুকে "সমাজে থাকার সময় .এর থেকে তার স্বাধীনতা বজায় রাখা ", এর সরলতা এইভাবে" বৈদিক আচার -অনুষ্ঠানের শেষ স্থান" হিসেবে চিহ্নিত করে।
বৈদ্যেরবাজার ইউনিয়ন
বৈদ্যেরবাজার ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন পরিষদ। এটি ২৪.১৯ কিমি২ (৯.৩৪ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৪৪৯ জন। ইউনিয়নটিতে মোট গ্রামের সংখ্যা ৪৬টি ও মৌজার সংখ্যা ২৬টি।
ডি. ডি. লাপাং
ডনওয়া ডেথওয়েলসন লাপাং (জন্ম ১০ এপ্রিল ১৯৩৪), ডক্টর ডিডি লাপাং নামে পরিচিত, ভারতের মেঘালয়ের একজন রাজনীতিবিদ এবং মেঘালয়ের প্রাক্তন মুখ্যমন্ত্রী।
তিনি রাস্তার শ্রমিক হিসাবে তার জীবন শুরু করেন এবং স্কুলের সাব-ইন্সপেক্টর হওয়ার পথে কাজ করেন। তার পিতার নাম ছিল দনওয়া যুদ্ধ। ১৯৫৮ সালে, তিনি অ্যামেথিস্ট লিন্ডা জোমস ব্লাকে বিয়ে করেন।
১৯৭২ সালে তিনি স্বতন্ত্র প্রার্থী হিসেবে নংপোহ থেকে বিধায়ক (বিধায়ক পরিষদের সদস্য) হন। এবং পরে ১৯৯২ থেকে ফেব্রুয়ারি, ১৯৯৩ পর্যন্ত তিনি রাজ্যের মুখ্যমন্ত্রী ছিলেন। ৪ মার্চ ২০০৩-এ তিনি আবার মুখ্যমন্ত্রী হিসাবে শপথ নেন। জোট সরকারে ভিন্নমতের কারণে ১৫ জুন ২০০৬ তারিখে তিনি পদ থেকে পদত্যাগ করেন।
২০০৭ সালের মার্চ মাসে তিনি আবার মুখ্যমন্ত্রী হিসেবে দায়িত্ব গ্রহণ করেন। তার দল, ভারতীয় জাতীয় কংগ্রেস, ২০০৮ সালের মার্চ রাজ্যের বিধানসভা নির্বাচনে বহু আসনে জয়লাভ করে এবং লাপাং ১০ মার্চ ২০০৮-এ মুখ্যমন্ত্রী হিসেবে শপথ নেন, কিন্তু ৬০ আসনের আইনসভার মাত্র ২৮ জন সদস্যের সমর্থনে তিনি পদত্যাগ করেন। ১৯ মার্চ।
রাজ্য দুই মাস রাষ্ট্রপতি শাসনের অধীনে থাকার পর, ১৩ মে ২০০৯-এ তিনি চতুর্থবারের মতো মুখ্যমন্ত্রী হন এবং ১৯ এপ্রিল ২০১০-এ পদত্যাগ করেন।
ওডিসি (দ্ব্যর্থতা নিরসন)
ওডিসি একটি প্রাচীন গ্রিক মহাকাব্য, যা হোমারের রচনা বলে কথিত।
এছাড়া ওডিসি বলতে বোঝাতে পারে:
অস্ট্রেলিয়া জাতীয় অনূর্ধ্ব-১৯ ক্রিকেট দল
অস্ট্রেলিয়া অনূর্ধ্ব-১৯ ক্রিকেট দল অফিসিয়ালি অনূর্ধ্ব-১৯ ক্রিকেট টেস্ট খেলা খেলে আসছে ১৯৭৮ সাল থেকে। সাবেক অধিনায়ক স্টুয়ার্ট ল, ড্যামিয়েন মার্টিন, ব্রাড হাড্ডিন, নাথান হারিৎজ এবং ক্যামেরন হোয়াইট সহ সকলেই অস্ট্রেলিয়ার হয়ে আন্তর্জাতিক ক্রিকেট খেলেছে। দলটি ১৯৮৮, ২০০২ এবং ২০১০ এই তিন মৌসুমে আইসিসি অনূর্ধ্ব-১৯ ক্রিকেট বিশ্বকাপে চ্যাম্পিয়ন হয়, যা ভারতের পরেই দ্বিতীয় সর্বাধিক বিজয়ী দল।
বর্তমান দল
বর্তমান স্কোয়াডদের নাম নিম্নরূপ: